**Tisztelt Bizottság!**

Tájékoztatom a Tisztelt Bizottságot, hogy az Önkormányzat 35 %-os tulajdoni részesedéssel működő gazdasági társasága, a PRENOR Kertészeti és Parképítő Kft. 2024. november 29. napján tartja taggyűlését, amelyre vonatkozóan megküldte a napirendeket, illetve az ahhoz kapcsolódó anyagokat.

Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 18. § (1)-(2) bekezdése alapján a társasági szerződésben rögzített kizárólagos taggyűlési döntést igénylő kérdésekben a polgármester a döntés előtt köteles kikérni a gazdasági ügyeket ellátó bizottság állásfoglalását.

A társaság a taggyűlés 1. napirendi pontját az alábbi módosításokkal egészítette ki:

A Társasági szerződés 5. pontjában a tagjegyzék módosul az alábbiak szerint:

1. Néhai Farkas Lászlóné 740.000,- Ft névértékű üzletrésszel rendelkezett a társaságban. Hagyatékátadó végzés szerint az örökhagyó gyermekei, Farkas Veronika, Gerencsér-Farkas Judit és Vastag Erika 1/3 - 1/3 - 1/3 arányban örökölték meg az üzletrészt. Az örökösök az üzletrész felosztását nem kérték, azaz közös tulajdonú üzletrész jön létre. A jogosultak maguk között Farkas Veronikát választották meg a tulajdonközösség közös képviselőjeként.
2. Néhai Simon Sándor 760.000,- Ft névértékű üzletrésszel rendelkezett a társaságban. Hagyatékátadó végzés szerint az örökhagyó gyermekei, Simon Sándor és Mokánszki-Simon Zsuzsanna 1/2 - 1/2 arányban örökölték meg az üzletrészt. Az örökösök az üzletrész felosztását nem kérték, azaz közös tulajdonú üzletrész jön létre. A jogosultak maguk között Simon Sándort választották meg a tulajdonközösség közös képviselőjeként.
3. A tagjegyzékben 59. sorszámmal jelzett üzletrész alatt Szalay László lakcímváltozása kerül módosításra.

Kérem a Tisztelt Bizottságot, hogy a fentiek alapján az előterjesztést megtárgyalni, és a határozati javaslatot elfogadni szíveskedjék.

**Határozati javaslat**

**……/2024. (XI.25.) GJB. számú határozat**

A Gazdasági és Jogi Bizottság Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 18. § (2) bekezdésében kapott hatáskörében eljárva a PRENOR Kertészeti és Parképítő Kft. 2024. november 29. napi taggyűlése 1. napirendi pontjával kapcsolatban javasolja a polgármesternek, hogy a Kft. társasági szerződésének 5. pontja kerüljön módosításra az alábbiak szerint:

* A 15. sorszámmal jelzett üzletrész alatt három örökös, Farkas Veronika, Gerencsér-Farkas Judit és Vastag Erika szerepeljen 1/3 - 1/3 - 1/3 arányban és a tulajdonközösség közös képviselőjeként Farkas Veronika kerüljön bejegyzésre.
* Az 54. sorszámmal jelzett üzletrész alatt két örökös, Simon Sándor és Mokánszki-Simon Zsuzsanna szerepeljen 1/2 - 1/2 arányban és a tulajdonközösség közös képviselőjeként Simon Sándor kerüljön bejegyzésre.
* Az 59. sorszámmal jelzett üzletrész alatt Szalay László lakcímváltozása kerüljön módosításra.

**Felelős**. Dr. Nemény András polgármester

 Dr. Horváth Attila alpolgármester

Bokányi Adrienn, a Bizottság elnöke

 (A végrehajtásért:

 Dr. Gyuráczné dr. Speier Anikó, a Városüzemeltetési és Városfejlesztési Osztály vezetője

 Izer Gábor Nándor, a PRENOR Kft. ügyvezetője)

**Határidő:** a társaság 2024. november 29. napi taggyűlése